
NATURAL DE LES BALEARS 


Algú ha dit que la realitat és allò que el secretari deixa constància damunt 
d'una acta, jo no ho crec així, la realitat és molt més complexa i rica, i ha de 
contemplar-se des de molts de punts de vista, donç presenta quasi tantes cares 
com observadors. En aquest sentit, les actes d'un organisme col.lectiu i plural com 
la Societat d'Història Natural de les Balears (SHNB) reflexen una part de la realitat 
i permeten reconstruir, Si més no, la visió que de nosaltres mateixos, com a socis, 
en tenim. Així, aquestes notes es limiten a una visió personal de la història de la 
SHNB a través de les seves actes. 

La Societat neix oficialment el dia 4 de setembre de 1954, ara fa 40 anys, al 
ser autoritzada pel Ministerio de Gobernación, el 2 d'agost del mateix any. Eren 
temps de dictadura i tot havia d'estar lligat i ben lligat. Els organitzadors 
constitueixen la Societat al Col.legi de Farmacèutics de Balears signant tots ells 
la primera acta i escollint la primera Junta Directiva. Hi figuren els següents: 


Joan Bauzà President 
Arturo Compte Tresorer 
Joan M. Garcias 

Marià Jaquotot Bibliotecari 


Teresa Valls 
Antoni Barceló 


Pere Balle 

Miquel Oliver 

Andreu Crespí Vocal 20n. 
Andreu Muntaner Vocal ter. 
Joan Otero 


Jaume Busquets 
Josep Rosselló 
Joan Cuerda Secretari 


També hi apareix com Vocal 3er. en. Llorenç Garcias, que no consta com a 
organitzador, però que ja hi figura al primer llista de socis, que en nombre de 
cinquanta inclouen a entitats com l'Acadèmia de Ciències de Montesion, 
l'Escolasticado dels PP Teatins o la Caixa de Pensions. 

" Ben aviat, els acords que es prenen, ja a la seu de l'Estudi General Lul.lià, 
donen testimoni dels objectius que animen a la Societat. Les publicacions 
científiques constitueixen l'ànima de la SHNB, tant en l'edició del Bolletí que hores 
d'ara, a quaranta anys de la seva fundació, ja ha assolit el volum 37, com en els 
intercanvis amb altres societats d'arreu del món. Així, en la primera reunió ordinària 
ja es va aprovar establir intercanvis de publicacions amb la Societat d'Història 
Natural de Tunísia, i dos mesos més tart s'anomena la primera Junta de 
Publicacions. 

En aquesta primera etapa, l'increment d'associats és impressionant, tant per 
part de particulars com per part d'institucions i aquest fet reflexa l'oportunitat de 
la seva creació. Entre els organismes associats no ens resistim a citar l'Ajuntament 
de Pollença i el Club Pollença, la Jefatura d'Obres Públiques, l'Institut Francès, 
l'Acadèmia Mercantil de Pollença, l'Ajuntament de Palma, el Museu Costa i Llobera, 
l'Enginyer en Cap d'EMAYA, el Seminari Conciliar, el Museu Regional d'Artà, el 
Foment del Turisme i diversos Enginyers de Mines. 

Prest, aquest ímpetu inicial es tradueix en una segona exposició de Ciències 
Naturals que té lloc a Sóller, la primera, també patrocinada per la Caixa, va ser 
el germen de la Societat. Al cap d'un any de vida ja es parla a la Junta Directiva 
d'una de les curolles que tots els socis portem dedins: la creació d'un Museu 
d'Història Natural. La primera proposta va ser la de fer un Museu Municipal 
d'Història Natural en el Castell de Bellver, en les negociacions s'oferiren totes les 
col.leccions i l'assessorament tècnic dels socis a canvi d'una assignació fixa per 
a la publicació del Bolletí. Aquestes propostes se repetiren diverses vagades i en 
diverses formes al llarg de la vida de la Societat, i és ben segur que a molts del 
nostres consocis els hi sonen familiars. 

A través de les actes de la Societat se poden reconèixer diversos cicles que 
sempre s'inicien amb molta força, participació i molts projectes, i que, en la lluita 
per aconseguir la seva realització, condueixen a una mena de rutina que 
sortosament és trencada per l'inici d'un nou cicle amb la força de noves persones. 

No obstant, per davall d'aquestes empentes i estancaments succesius -i 
possiblement amb una valoració que sols amb el temps apreciarem- hi ha un 
treball quotidià, constant, per treure endavant el Bolletí, els intercanvis i la Biblio- 
teca, un treball ingrat que només ha estat possible gràcies a les ajudes 
econòmiques rebudes, i sobretot a la feina dels socis -molts- que ha format les 
distintes Comissions de Publicacions. Es obligat citar en representació de tots ells 
als consocis Guillem Colom, Miquel Oliver, Miquel Duran, Guillem Mateu, Joan 
Cuerda, Lluís Pomar, Guillem Ramon i Joan J. Fornós com succesius Directors/ 
Presidents de la Junta de Publicacions, a Marià Jaquotot, Andreu Muntaner, Lluís 
Gasull, Rafel Adrover, Antoni Rigo, M. Antònia Soberats i Martín Llobera com a 
Bibliotecaris i a la Diputació Provincial de Balears, a l'Ajuntament de Palma, a 
l'Institut d'Estudis Baleàrics, a la Caixa i a Sa Nostra com patrocinadors actius del 
Bolletí. 

La primera etapa de la Societat s'extèn des de 1954 a 1959 i es caracteritza 
per un gran esforç de captació de socis, sembla com si una societat civil, àvida 

de participació en projectes col.lectius al marge dels estrets camins oficials, es 
volcàs sobre una institució que obre nous camins. 

Els anys cinquanta acaban amb un esforç per constituir les anomenades 
col.leccions d'estudi, formades per donacions diverses, i que les dificultats per 
mantenir-les en les condicions adecuades han malmés la seva conservació, o han 
fet impossible la seva acceptació en condicions a Palma. 

Les actes de la SHNB donen poca informació del període 1960 a 1967: 
l'activitat de la Societat queda limitada a una reunió anual en la que la reelecció 
quasi automàtica de la Junta és l'únic acte enregistrat. 

La renovació de la presidència amb la substitució del Dr Guillem Colom pel 
Dr Guillem Mateu obrí una nova etapa de la Societat que al final dels anys 
seixanta es caracteritza pels esforços per aconseguir un local social en condicions. 

Als inicis dels anys setanta les actes recolleixen la incorporació dels 
anomenats joves, que amb una gran preocupació per la natura i la biologia, inten- 
ten modificar la línia geològica, predominant als anys cinquanta i seixanta. Així, al 
febrer de 1971 les actes de la SHNB relaten textualment: asistió a la reunión un 
joven, J.A. Alcover, solicitando reuniones más frecuentes para una serie de jovenes 
deseosos de trabajar en diferentes aspectos de la Historia Natural. Al mes següent 
es diu: El grupo de jovenes amantes de la Naturaleza, aficionados principalmente 
a Ornitología y a Espeleología, algunos de ellos pertenecientes a Adena, asistieron 
a la reunión solicitando pertenecer a la SHNB como sección juvenil. Entre els 
membres que s'incorporen a la Societat donant sava nova hi figuren entre d'altres 
Joan Mayol, Jesús Jurado, Miquel Rayó, Josep A. Alcover, Joan Pons, Joaquín i 
Angel Ginés. 

Tot d'una es varen crear seccions d'Ornitologia, d'Espeleologia i de Vertebrats 
que posen en marxa una activitat frenètica -fins a desset reunions en el 1972- per 
la qual no sembla estar preparada la Societat. Així, i de forma involuntària, es 
afavorida la creació del Grup d'Ornitologia Balear, peça fonamental de la 
conservació de la Natura a les Balears. 

Durant els anys setanta se plantejaren alguns dels debats que encara ara són 
vigents: quines haurien de ser les relacions amb les institucions autonòmiques, 
amb l'Institut d'Estudis Baleàrics o amb la jove Universitat2. A finals de la dècada, 
i curiosament coincidint amb un nou increment del número de socis, es va produir 
una crisi d'identitat acompanyada de llargues discussions sobre el paper que ha 
de jugar la Societat, a més, o com la seva consecuència són manifestes les 
dificultats per trobar candidats a la renovació de la junta Directiva. 

Els anys vuitanta s'iniciaren amb voluntat de canvi i la presidència del Dr Lluís 
Pomar, que al 1984 va ser substituit per D Joan Cuerda. Els problemes econòmics 
-sempre presents- per tirar endavant el Bolletí semblen superar-se gràcies a les 
ajudes continuades de l'Institut d'Estudis Baleàrics i de Sa Nostra. Finalment, al 
1984, i possiblement fruit de l'impuls democràtic que afectava al país, es varen 
presentar per primer cop candidatures no consensuades a la Junta Directiva. 

A partir de 1988, la síntesi dels fets registrats a les actes de la Societat hem 
resulta molt més difícil. Potser me condiciona la meva implicació directa com a 

President o tal volta també m'influeix l'excesiva proximitat temporal dels fets. No 
obstant, sí que puc afirmar que els esforços per obrir la Societat a la societat i 
per col.laborar amb altres institucions ens dugueren a descuidar el Bolletí que 
retrasà injustificadament la seva aparició anual. 

A ia darrera etapa, consolidat de nou el Bolletí gràcies a la renovació de la 
Junta de Publicacions, trobem el temps necessari per mirar enrera i constatar 
tanmateix que fills dels nostres pares, els notres negits són els seus i les nostres 
limitacions i èxits també són les seves. Així, repassant les actes veiem com els 
debats es repeteixen periòdicament. 

El 1958 ja varen redactar-se els primers estatuts del Museu de la Societat. A 
l'any següent es varen fer gestions amb D Bartomeu March per a la creació d'un 
Museu d'Història Natural amb un Jardí Botànic, Parc Zoològic i Aquàrium annexe. 
Es va pensar que el conjunt podria ser visitat per nombrosos turistes que serien 
la font d'ingressos principal per al seu manteniment. 

El 1977 es va col.laborar amb l'Ajuntament de Palma en el montatje d'una 
Sala d'Aspectes Naturalístics al Castell de Bellver. El 1985 es va presentar un 
projecte de Museu d'Història Natural per a les Balears. La realitat del Museu de 
<> Sóller celebrada tant per la Societat com institució, com pels nombrosos consocis 

que hi col.laboren. . 
La Societat d'Història Natural de les Balears va fer una aposta decidida per 
a la creació d'una Universitat a les Balears. Des de 1968 la Societat va participar 
en la Campanya en pro de la Universitat, oferint la seva col.laboració i la seva 
Biblioteca. Al 1972/73 les estretes relacions existents entre les dues institucions 
culminen en un conveni de col.laboració entre la Societat i la Facultat de Ciències. 
L'any 1974 el Dr Guillem Colom va esser anomenat Professor Honorari de la 
mateixa Facultat de Ciències. 
La situació descrita en relació amb la Universitat es repeteix amb l'Institut 
_ d'Estudis Baleàrics. Durant 1970 la Societat va recolzar el projecte per a la 
"o formació de l'Institut d'Estudis Baleàrics, al qual s'hi considera adherida, des del 
1980, sense pèrdua de la seva entitat jurídica. 
Les relacions amb l'Estudi General Lul.lià han estat també molt estretes. Des 
. de la quarta reunió de la primera Junta Directiva (desembre del 1954) la seu de 
1 la Societat ja és al Lul.lià i probablement no sabrem agrair prou les facilitats que 
de forma constant rebem d'aquesta entitat que considerem també nostra. 
Són molt nombroses les activitats científiques i divulgatives en les que ha 
participat o organitzat la Societat en els seus quaranta anys de vida i, encara que 
sense pretendre ser exhaustiu, és obligat ressenyar les seguents: 


al 


1956.- Excursions de camp en col.laboració amb les universitats d'Argel i de 
Marsella. 

1957.- Congrés Internacional per a l'Estudi del Quaternari i Exposició 
Monogràfica del Quaternari Balear l 

1958.- Exposició de dibuixos de plantes a color a càrrec de Colette Martín. 


Sessions de Cinema científic amb pel.lícules culturals dels EEUU. 

1968 al 71.-Cicles de conferències anuals. 

1971.- Acte de germanor amb la Sociedad Ornitológica. 

1972.- Excursió a l'illa de Cabrera en la que es va alliberar una tortuga 
marina enviada des de Madrid per ADENA. Excursions a l'Autosafari 
i a Platges quaternàries de Mallorca.. Exposició d'Aus anellades i de 
Bibliografia ornitològica a la Sala Sant Felio. 

1975.- Jornades de Bioespeleologia a la Fundació Dragan. 

1976.- Jornades Científiques en col.laboració amb la Societat Catalana 
d'Història Natural i la Societat Catalana de Biologia amb una excursió 
a l'illa de Cabrera. 

1978.- = Cicle de Conferències "Petroli i Energia" a la Fundació Dragan. 

1982 al 85.-Cicles de Conferències-col.loqui amb participació de la Universitat de 
les llles Balears, la Universitat de València i la Universitat de Barce- 
lona (28 sessions en total). : 

1984.- Exposició sobre els Fongs de les Balears en col.laboració amb la 
Universitat. Trobada sobre Conservació de la Naturalesa en les llles 
Balears en col.laboració amb el SECONA. 


Per acabar aquesta relació hem de fer esment de les darreres activitats que 
venen realitzant-se de forma més o manco periòdica. Així, es fan ltineraris de 
Natura i cicles diversos de conferències divulgatives ("Aventures de la Societat" o 
"Els dijous a la Societat"), es col.labora en les "Mostres de Bolets" i s'organitzen 
les I i ll Jornades del Medi Ambient, amb la UIB, el congrés de la Associació 
Europea de Cetacis, amb la UIB i la UB, les Jornades de Biologia, amb la 
Universitat Catalana d'Estiu i la ICHN i les Jornades de Conservació a Menorca 
amb el Institut Menorquí d'Estudis i el GOB. 

La investigació de la Natura és absolutament inseparable de la conservació, 


i una Societat de naturalistes ha de ser conservacionista encara que no ho " 


volguéssim. La conservació de la Natura sempre a figurat com objectiu de la 
SHNB, i el paper catalitzador que aquesta Societat a jugat ha estat durant molts 
anys insustituible. 

Tant prest com al gener de 1958, la Societat ja va preparar un projecte 
d'investigació sobre la "Sistemàtica i Biología de las Marismas del Prat de Sant 
Jordi", que finalment no es va realitzar. Com seria la protecció d'aquesta zona si 
aquest projecte s'hagués portat a bon fí2, ben segur que no la mateixa. També al 
1958, el Sr Orell, per encàrrec de la SHNB, va intentar protegir les plantes 
endèmiques del Puig Major amenaçades aleshores per les obres de la base militar. 
És. quasi el que avui en dia anomenaríem una avaluació d'impacte ambiental amb 
mesures correctores !. El 1959 se fa un debat sobre la conveniència de dotar al 
Bolletí d'una secció de Ciència Aplicada. El 1969 les actes recullen la preocupació 
de la junta per la salinització de les aigues subterrànies. Durant l'any 1970 la 
Societat participa en el Patronat d'Excavacions Submarines, mentres que al 1972, 
animats per l'anomenada Secció Juvenil es va participar en campanyes 


sy 

d'anellaments de falcons i en protecció del cóndor mallorquín, a més a més d'un 
cens de fauna aquícola. 

Els germans Ginés varen presentar, al mateix 1972, el catàleg de cavitats. El 
Sr Rayó va informar sobre. les seves 100 hores d'observació d'un niu de voltor 
mallorquí a Pollença. Així mateix, al 1972 es va debatre l'actuació lamentable 
d'alguns excursionistes que dificulten la possibilitat de fer investigacions científiques 
de camp. Ja al 1973, queda constància a les actes de la Societat de la feina de 
divulgació i mentalització referent a l'amor, respecte i protecció de la Naturalesa, 
feta a la prensa local, pels membres de la Secció Ornitològica. S'encarrega al Sr. 
Mayol continuar en aquesta tasca dirigida als alumnes dels centres escolars. A 
més, se suggereix l'elaboració de rutes científiques per als professors d'EGB. 

A l'any 1975 se proposa la creació d'un parc marítim a Cabrera, que hauria 
de ser similar al que s'ha fet a Banyuls-sur-Mer. Al 1976 se participa en el "Libro 


-Rojo de Comarcas de Interés Nacional amenazadas de destrucción”. Durant l'any 


1978 es va fer una campanya per aturar la venta indiscriminada de Garballó. A 
partir dels anys vuitanta i sobre tot als noranta, l'adhesió de la SHNB a les 
campanyes de protecció es ja permanent. Testimoni ben recent es la sèrie de 


Monografies de la Societat en la que el llibre sobre la Història Natural de 


um 


l'Arxipèlag de Cabrera hi destaca plenament. 

El recorregut històric sobre les actes de la Societat és infinit i hom podria 
escriure planes i planes. Malgrat això, me tornen les paraules del principi: les actes 
només reflexen una part de la realitat i de ben segur que cada un dels socis hi 
té una visió distinta a la meva dels fets que hi he relatat. No obstant, quaranta 
anys són un bon grapat, ha passat de tot, i hem d'esperar que quaranta anys més 
venguin i altres naturalistes es vegin reflexats, en defectes i virtuts, en les nostres 
actes. Tant de bol. 


Palma, 3 de febrer de 1994 


Antoni Rodríguez Perea 
Dept. Ciències de la Terra 
Universitat de les llles Balears 


